Ivar Kjell Eriksen grunnla matkjedene Centra og Ultra som senere ble solgt til NorgesGruppen. Nå forvaltes arven av hans tre barn gjennom investeringsselskapet Centragruppen, som fokuserer på investeringer i likvide verdipapirer og Eiendom. Gode tider i verdipapirmarkedene bidrar til at formuen til alle tre øker med 100 millioner.
Gründeren av IT-selskapet Super-Office, Une Amundsen, gikk bort tidligere i år. Sønnen Une Joachim Amundsen (bildet) forteller til Kapital at familien – som sitter på 60 prosent av aksjene – velger å fortsette som før. Han selv har kommet inn i styret, men verdiene settes foreløpig på hans mor Wenche Reinemo Amundsen. SuperOffice ble startet for 27 år siden. Programvareselskapet leverer IT-systemer for kundebehandling og salgsstøtte, og leverer gode tall år etter år.